ചേകവരെ, അങ്കത്തട്ടുണരും മുമ്ബേ അടിതെറ്റിത്തുടങ്ങിയാല് ഉറച്ച ചുവടുകള്ക്കു മുന്നില് എന്ത് ചെയ്യും? പെരുമ്ബറ മുഴങ്ങിക്കഴിഞ്ഞു. കച്ച മുറുക്കിയുടുത്തോളൂ മുന്നറിയിപ്പുമായി കെ ടി ജലീല് തിരുവനന്തപുരം: മുസ്ലിം ലീഗ് നേതാവ് പി കെ കുഞ്ഞാലിക്കുട്ടിക്കെതിരെ കള്ളപ്പണക്കേസില് എന്ഫോഴ്സ്മെന്റ് ഡയറക്ടറേറ്റിന് തെളിവ് നല്കിയെന്ന അവകാശവാദത്തിന് പിന്നാലെ ഫേസ്ബുക്ക് കുറിപ്പുമായി മുന്മന്ത്രിയും എംഎല്എയുമായ കെ ടി ജലീല്. സത്യത്തോട് പൊരുതാന് കാപട്യത്തില് രാകിമിനുക്കിക്കരുതിവെച്ച അസ്ത്രങ്ങള് തികയാതെ വരും. ചേകവരെ, അങ്കത്തട്ടുണരും മുമ്ബേ അടിതെറ്റിത്തുടങ്ങിയാല് ഉറച്ച ചുവടുകള്ക്കു മുന്നില് എന്ത് ചെയ്യും? പെരുമ്ബറ മുഴങ്ങിക്കഴിഞ്ഞു. കച്ച മുറുക്കിയുടുത്തോളൂഎന്നാണ് ജലീലിന്റെ ഫേസ്ബുക്ക് പോസ്റ്റ്. കേസില് നാളെ ഹാജരാകാന് ബുദ്ധിമുട്ടുണ്ടെന്ന് കുഞ്ഞാലിക്കുട്ടി എന്ഫോഴ്സ്മെന്റിനെ അറിയിച്ചിരുന്നു. ചോദ്യം ചെയ്യല് മറ്റൊരു ദിവസത്തേക്ക് മാറ്റണമെന്നാണ് രേഖാമൂലം ആവശ്യപ്പെട്ടത്. ഇന്ന് രാവിലെ 10.45 ഓടെയാണ് ജലീല് കൊച്ചിയിലെ ഇഡി ഓഫീസിലെത്തിയത്. ഞ്ഞാലിക്കുട്ടിക്കും മകനുമെതിരായ സാമ്ബത്തിക തട്ടിപ്പ് ആരോപണത്തില് ഇന്ഫോഴ്സ്മെന്റ് ഡയറക്ട്രേറ്റിന് തെളിവുകളും രേഖകളും കൈമാറിയതായി കെടി ജലീല് പറഞ്ഞിരുന്നു. കുഞ്ഞാലിക്കുട്ടിയും മകനുംകള്ളപ്പണം വെളുപ്പിക്കലിന് ചന്ദ്രികയെ മറയാക്കുകയാണെന്നും ഈ കേസില്തെളിവ് നല്കാനും മൊഴിയെടുക്കാനുമാണ് തന്നെ നോട്ടീസ് നല്കി വിളിപ്പിച്ചതെന്നും കെ ടി ജലീല് മാധ്യമങ്ങളോട് വെളിപ്പെടുത്തി.